**Gazdasági összefoglaló, közbeszerzési összesítő (2017.10.09.-10.15.)**

**2017. november 16-17-én networkinggal egybekötött gazdasági műhelyt szervez a Romániai Magyar Üzleti Egyesület (RMÜE) Szatmárnémetiben.** Az esemény fő meghívottja dr. Kemény Dénes, a Magyar Vízilabda-szövetség elnöke. A magyar vízilabda-válogatottat sorozatban három olimpiai bajnoki címig vezető szakemberrel Csinta Samu újságíró beszélget az üzleti életben is hasznosítható tapasztalatairól, vezetői hitvallásról, vezetői stílusról, buktatókról, sikerekről, csapatszellemről, sportról. Regisztrálni november 9-ig lehet.

<http://penzcsinalok.transindex.ro/hir/20171010-kemeny-denes-lesz-az-rmue-o-meghivottja>

**Kolozs megyében első ízben szervezték meg a Kézműves Sörök Fesztiválját a Kőkert (Piezişă) utcában.** A rendezvényre Kolozs megyéből két kisüzemi sörfőzde nevezett be, a Bere à la Cluj és a Hophead, ezen kívül Erdély és az ország többi részéből nyolc kézműves sört gyártó cég volt jelen. Az utóbbi időben egyre több sörfőzde jelenik meg a piacon, Kolozsváron az említett két cég működik. A fesztivál kiváló alkalom arra vonatkozóan, hogy az érdekeltek végigkóstolhassák a söröket, feltérképezhessék a kínálatot, megismerhessék a felhozatalt. Dezső Péter a Bere à la Cluj képviselője szerint, az elmúlt években felfele ívelő a pályája a kézműves söröknek, a fogyasztók részéről fokozott érdeklődés tapasztalható. Az emberek elkezdtek minőségibb söröket fogyasztani, egyre igényesebbek. Ahogy az élelmiszerek vonatkozásában a biotermékeket keressük, ugyanúgy a sörben is a házi gyártásúakat részesítjük előnyben. Fontos szempont az is, hogy az ügyfelek helyi termelőtől akarnak vásárolni, így a pénz helyben marad.

<http://szabadsag.ro/-/elso-alkalommal-kezmuves-sorfesztival-kolozsvaron>

<http://szabadsag.ro/-/videointerju-dezso-peter-eloszor-tartanak-kezmuves-sorfesztivalt-kolozsvaron>

**Jakab István, a Magyar Országgyűlés alelnöke, részt vett egy, az Arad megyei gazdákkal és gazdaszervezetekkel tartott találkozón.** A találkozón többek közt jelen volt Kocsik József, az Arad Megyei Magyar Gazdák Egyesületének (AMMGE) az elnöke, a szervezet alelnöke és falugazdásza, dr. Zágoni Szabó András, a Romániai Magyar Gazdák Egyesületének (RMGE) ügyvezető elnöke, valamit több szakember és Arad megyei gazdálkodó.

Az alelnök a megbeszélésen kihangsúlyozta, hogy a magyar kormány mindenképp Kárpát-medencei mezőgazdasági integrációban gondolkodik és, hogy az ilyen tanácskozások rendkívül fontosak, úgy az Arad megyei, mint a Kárpát-medencei gazdák hatékonyabb munkája, a szülőföldön való boldogulásuk szempontjából is. Ismertette, hogy a magyarországi gazdaszervezetek a legmagasabb szinten képviselik a magyar gazdatársadalmat, és munkatársaik által nemcsak Magyarország, hanem az Európai Unió legmagasabb fórumaiban is jelen vannak. Ennek köszönhetően a legmagasabb szinten van rálátásuk, információjuk az Unióban működő gazdaképviseletekről, ezért is hozták létre a Kárpát-medencei Magyar Gazdák Egyeztető Fórumát. Ha a különböző országokban élő magyar gazdáknak nincs lehetőségük bekapcsolódni a nemzetközi gazdasági vérkeringésbe, a Kárpát-medencei Magyar Gazdák Egyeztető Fórumán keresztül biztosítják számukra a lehetőséget, hiszen a szervezet célja az információknak az eljuttatása és működőképes partnerkapcsolatok kiépítése a tagok között.

<http://www.nyugatijelen.com/jelenido/az_onkentes_kamarai_tagsag_a_boldogulas_zaloga.php>

**Kolozsváron 78 százalékkal nőttek a lakásárak, miközben országosan 30 százalékos volt a növekedés az ingatlanpiaci mélypontnak tekintett 2014-es évhez képest.** Kolozsváron idén szeptemberben, átlagban 1 455 euróba került az ingatlanok négyzetmétere, míg az országos átlag 1163 euró/négyzetméter volt. Bukarestben jelenleg átlagban 1 254 euróba kerül a lakások négyzetmétere, míg Temesváron 1 129, Konstancán 1 062, Brassóban 979 euróba kerül egy négyzetméter lakás.

<http://www.maszol.ro/index.php/gazdasag/87116-teljesen-elszabadultak-a-lakasarak-kolozsvaron> **A konzuli kerületre vonatkozó közbeszerzési összesítő** **(forrás** [**www.e-licitatie.ro**](http://www.e-licitatie.ro)**)**

|  |  |  |  |  |
| --- | --- | --- | --- | --- |
| **Ágazat** | **A közbeszerzési felhívás tárgya** | **A pályázat benyújtásának határideje** | **A közbeszerzés értéke (EUR)\*** | **A közbeszerzési felhívást közzétevő neve és elérhetősége** |
| **EGÉSZSÉGÜGY** | **egészségügyi készletek közbeszerzése** | **Fülgyiga-implantátumok és hallókészülékek beszerzése** (Kolozs megye) | 2017.11.14. | 3.126.391,73 | **SPITALUL CLINIC JUDETEAN DE URGENTA CLUJ,** Cím: STR. CLINICILOR NR. 3-5, Cluj-Napoca, Cod postal: 400006, Romania, Tel. +40 264592771, Email: aprovizionare@scj-cj.rdscj.ro, Fax: +40 264590235, Kapcsolattartó személy: PAUL RISNITA |
|  | **gyógyszerek közbeszerzése** | **Daganatellenes szerek beszerzése** (Szilágy megye) | 2017.11.16. | 595.633,67 | **SPITALUL JUDETEAN SALAJ,** Cím: STR. SIMION BARNUTIU NR. 67, Zalau, Cod postal: 450129, Romania, Tel. +40 0260616920, Email: b.achizitii@yahoo.com, Fax: +40 0260661066, www.spitalzalau.ro, Kapcsolattartó személy: Cristea Voica |
|  | **orvosi felszerelések közbeszerzése** | **Kutatási berendezések beszerzése** (Kolozs megye) | 2017.11.14. | 296.889,20 | **Universitatea de Medicina si Farmacie "Iuliu Hatieganu" Cluj-Napoca**, Cím: str. Victor Babes, nr. 8, Cluj-Napoca, Cod postal: 400012, Romania, Tel. +40 264597256, Email: obutnar@umfcluj.ro, Kapcsolattartó személy: Olimpia Butnar |
| **ÉPÍTKEZÉSEK** | **építkezések és javítások közbeszerzése** | **Aranyosgyéres és Dés települések nem megfelelő hulladéktározóinak lezárása és talajrehabilitációja (környezetbaráttá tétele)** (Kolozs megye) | 2017.11.14. | 2,159,971,50 | **CONSILIUL JUDETEAN CLUJ**, Cím: Calea Dorobantilor, Nr. 106, Cluj-Napoca, Cod postal: 400094, Romania, Tel. +40 372640060, Email: cjc@cjcluj.ro, Fax: +40 372640074, WWW.CJCLUJ.RO, Kapcsolattartó személy: ALIN PAUNEL TISE |
|  | **építkezések és javítások közbeszerzése** | **Földcsuszamlásos útszakasz megszilárdításának tervezése és kivitelezése** (Kolozs megye) | 2017.11.16. | 875.836,33 | **Municipiul Cluj-Napoca,** Cím: str. Motilor, nr. 3, Cluj-Napoca, Cod postal: 400001, Romania, Tel. +40 264596030, Email: achizitiipublice@primariaclujnapoca.ro, Fax: +40 264431575, www.primariaclujnapoca.ro, Kapcsolattartó személy: Lucia Lupea, Gabriela Cora |
|  | **építkezések és javítások közbeszerzése** | **Folyószabályozási munkák elvégzése** (Temes megye) | 2017.11.16. | 4.057.911,95 | **ADMINISTRATIA BAZINALA DE APA BANAT**, Cím: B-dul Mihai Viteazu, nr. 32, Timisoara, Cod postal: 300222, Romania, Tel. +40 256492097, Email: mihaela.hamat@dab.rowater.ro, Fax: +40 256491798, Kapcsolattartó személy: MIHAELA HAMAT |
| **MÉRŐESZKÖZÖK ÉS BERENDEZÉSEK** | **mérőeszközök és berendezések közbeszerzése** | **Vízmérő órák beszerzése** (Kolozs megye) | 2017.11.14. | 508.632,75 | **COMPANIA DE APA "ARIES" S.A.** Cím: Str.Axente Sever nr.2, Turda, Cod postal: 401078, Romania, Tel. +40 0264/311771/109, Email: office@caaries.ro, Fax: +40 0264311772, www.caaries.ro, Kapcsolattartó személy: BOGDAN IONUT BOBIC |
| **\*A Román Nemzeti Bank 2016. évi EUR/RON középárfolyama alapján 1 EUR = 4,4908 RON** |